kardosdrur/scandi-wiki huggingface dataset:
Cheltenham

Cheltenham er en by i det sydvestlige England med et indbyggertal på . Byen ligger i grevskabet Gloucestershire i regionen South West England. Den er kendt for at arrangere festivaler indenfor såvel musik som litteratur.

Cheltenham er hjemby for fodboldklubben Cheltenham Town F.C. og er fødeby for blandt andet Rolling Stones-musikeren Brian Jones.

Referencer

Eksterne henvisninger
Halfdan Mahler

Halfdan Theodor Mahler (21. april 1923 i Vivild - 14. december 2016 i Schweiz) var en dansk cand.med. og tidligere generaldirektør for Verdenssundhedsorganisationen (WHO).

Mahler blev cand.med. fra Københavns Universitet i 1948 og blev ansat ved WHO i 1951. Han tilbragte næsten 10 år i Indien, hvor han var leder af det nationale tuberkuloseprogram. Han var fra 1962 til 1969 leder af afdelingen for tuberkulose ved WHO's hovedkvarter i Genève. I 1973 blev han valgt til WHO's generaldirektør og sad frem til 1988. Herefter var Mahler frem til 1995 generaldirektør for IPPF, verdens største organisation for familieplanlægning.

Referencer

Eksterne henvisninger 

Storkors af Dannebrog
Personer i Dansk Biografisk Leksikon
Læger fra Danmark
Personer i Kraks Blå Bog (afdøde)
Danskere i 1900-tallet
Danskere i FN
Oldham

Oldham er en by i det nordvestlige England, med  indbyggere. Byen ligger i grevskabet Greater Manchester i regionen North West England, 11 kilometer nordøst for områdets hovedby Manchester. Byen er et internationalt centrum indenfor tekstilindustri, men har i de seneste år mest været i medierne på grund af raceuroligheder.

Oldham er hjemby for fodboldklubben Oldham Athletic A.F.C.

Eksterne henvisninger 

 
Metropolitan boroughs i Nordvestengland
Grimsby

Grimsby er en by i det nordøstlige England, med et indbyggertal (pr. 2001) på cirka 88.000. Byen ligger ved kysten til Nordsøen, i grevskabet Lincolnshire i regionen Yorkshire and the Humber. Byen skulle ifølge en legende være blevet grundlagt af en dansk fisker. Det er da også fiskerihavnen, der op gennem det tyvende århundrede har været drivkraften i byen. Også mange danske fiskere har landet deres fangst her og ikke få af dem har bosat sig i byen, således at der i dag er ikke få indbyggere med danske aner. Indenlandsk Sømandsmission havde op gennem nittenhundredtallet et sømandshjem i 2 Cleethorpes Rd.

Grimsby er hjemby for fodboldklubben Grimsby Town F.C. og er fødeby for blandt andet komikeren Freddie Frinton.
Krusedulle

En krusedulle er en form for skitse, en ufokuseret tegning lavet mens en persons opmærksomhed var rettet mod noget andet. De er simple tegninger, der kan have en betydning, en form eller bare uregelmæssige former.

Kruseduller laves mest af unge mennesker, specielt studerende. Aktiviteten udøves normalt i lange kedelige undervisningstimer når de studerende begynder at dagdrømme eller mister interesse for undervisningen. Kruseduller laves oftest i marginen af notesblokke eller på de bagerste sider, begyndende som simple linjer og tegninger, men kan senere så blive mere udførlige.

Kruseduller laves også tit mens folk taler i telefon i en længere periode, hvis der er et skriveredskab og papir ved telefonen.

Populære former for kruseduller inkluderer tegneserieversioner af lærere eller kammerater på en skole, berømte tv- eller tegenseriefigurer, selvopfundne fiktive væsener, landskaber, geometriske figurer, teksturer, bannere med tekst og animationer lavet ved at tegne de forskellige scener på efterfølgende sider i en bog eller på en notesblok.

Berømte kruseduller 
I udgivne kompileringer har en lang række historiske figurer efterladt kruseduller. Erasmus tegnede komiske ansigter i marginen af sine manuskripter og John Keats tegnede blomster i sine medicinske notesbøger fra forelæsninger. Ralph Waldo Emerson, da han var student ved Harvard, dekorerede sine stilehæfter med triste, klassiske kruseduller, så som ornamentale skriftruller. Et sted har han skitseret en mand, hvis fødder er blevet bidt af, af en stor fisk der svømmer i nærheden, og tilføjet teksten, "My feet are gone. I am a fish. Yes, I am a fish!" I mange andre situationer har han kommenteret, at de hjalp med hans kompositioner. Matematikeren Stanislaw Ulam er et andet eksempel: han opdagede Ulams spiral, mens han tegnede kruseduller under en akademisk konference.

Eksterne henvisninger 

 Google Doodles til olympiaden

Grafologi
Tegninger
Wigan

Wigan er en by i det nordvestlige England, med et indbyggertal (pr. 2004) på cirka 87.000. Byen ligger i grevskabet Greater Manchester i regionen North West England. 

Wigan er hjemby for fodboldklubben Wigan Athletic F.C. og er fødeby for sangeren Limahl, musikeren Richard Ashcroft og skuespillerne Greg Ellis og Roy Kinnear blandt andre. 

 
Metropolitan boroughs i Nordvestengland
Barnsley

Barnsley (eller The Metropolitan Borough of Barnsley) er en by med  indbyggere, og en storbykommune i det nordlige England (2016). Byen ligger i grevskabet South Yorkshire i regionen Yorkshire and the Humber.

Barnsley er hjemby for fodboldklubben Barnsley F.C.

Referencer

Eksterne henvisninger 

 
County towns i Storbritannien
Metropolitan boroughs i Yorkshire og Humber
Crewe

Crewe er en by i det vestlige England, med et indbyggertal på . Byen ligger i grevskabet Cheshire i regionen North West England. Byen var i en årrække hjemsted for Rolls Royce-bilfabrikkerne, og er desuden et jernbaneknudepunkt for hele det nordvestlige England.

Sport 
Crewe er hjemby for fodboldklubben Crewe Alexandra F.C.

Referencer

Eksterne henvisninger
Scunthorpe

Scunthorpe er en by i de engelske Midlands, med et indbyggertal (pr. folkeoptællingen 2011) på 65.163. Byen ligger i North Lincolnshire, et distrikt i grevskabet Lincolnshire i regionen Yorkshire and the Humber. Byen er centrum for den britiske stålindustri.

Scunthorpe er hjemby for fodboldklubben Scunthorpe United F.C.

Kilder og henvisninger
Amsterdam (album)

Amsterdam er et Bounty-album, som udkom i 2005.

Nummerliste 

 Vildrosens doft (Zerny Martinsson/Britt Nilsson Dansk tekst: Ilse & Benny Simonsen)
 Amsterdam (Lösnitz/Bergqvist/Backström Dansk tekst: Ilse & Benny Simonsen)
 Søndag og solen den danser (Jørgen Hansen)
 Forsamlingshuset (Thomas G:son Dansk tekst: Ilse & Benny Simonsen)
 Den første gang (Carl Lösnitz-Peter Bergqvist-Hans Backström Dansk tekst: Ilse & Benny Simonsen)
 Kom bliv her hos mig (Thomas G:son Dansk tekst: Ilse & Benny Simonsen)
 Ingenting kan standse mig (Calle Kindbom/Git Persson Dansk tekst: Keld Heick)
 Et skridt tilbage (Mats Larsson/Åza Karlström Dansk tekst: Ilse & Benny Simonsen)
 Når du ta´r din telefon (H.Backström/P.Bergqvist Dansk tekst: Keld Heick)
 Mr Dee Jay (Bergqvist/Backström Dansk tekst: Ilse & Benny Simonsen)
 Åh Paulina (Steve Eriksson/Keith Almgren Dansk tekst: Preben Bang)

Album fra 2005
Album fra Danmark
Hartlepool

Hartlepool eller Borough of Hartlepool er en by i det nordøstlige England, med et indbyggertal (pr. 2006) på cirka 90.000. Siden 1974 har Hartlepool Borough Council administreret kommunen. 

Byen ligger ved kysten til Nordsøen, i grevskabet County Durham i regionen North East England. 

Hartlepool er fødeby for blandt andet Iron Maiden-musikeren Janick Gers.

Peter Beardsley  var tilknyttet Hartlepool United F.C. i 1998 - 1999.

 
Enhedslige myndigheder i Nordøstengland
Breda

Breda () er en by i det sydlige Nederland med et indbyggertal (pr. 2007) på cirka 170.000. Byen ligger i provinsen Nord-Brabant.

Henvisninger 

Byer i Nord-Brabant
Kommuner i Nord-Brabant
Apeldoorn

Apeldoorn er en by i Gelderland i den centrale del af Nederlandene, med et indbyggertal (pr. 2018) på 161.569 .

Henvisninger 

Byer i Gelderland
Kommuner i Gelderland
Amersfoort

Amersfoort er en by i de centrale Nederlandene, med et indbyggertal på 154.712 (pr. 30. april 2017). Byen ligger i provinsen Utrecht. Byen har et historisk centrum med en stor kirke i midten.

Kultur 
 Grand Theatre, hvor London Symphony Orchestra spillede i 1960, på sin første officielle turné i Holland.

Henvisninger 

Byer i Utrecht
Kommuner i Utrecht
Randstad
Nederlandsk geografi
Dordrecht

Dordrecht er en kommune i den sydvestlige del af Holland med et indbyggertal på . Den ligger sydøst for Rotterdam i den sydligste del af provinsen Sydholland og omfatter hele øen Dordrecht. Den indgår i en lokal konurbation kaldet Drechtsteden med omkring 280.000 indbyggere (2021), som udgør den sydligste del af Randstad. Dordrecht er den ældste by i Holland.

Billedgalleri

Referencer

Eksterne henvisninger 

Byer i Syd-Holland
Kommuner i Syd-Holland
Randstad
Zoetermeer

Zoetermeer er en by i det vestlige Holland, med et indbyggertal på . Byen ligger i provinsen Sydholland. I byens centrum findes en domkirke, opført i det 18. århundrede.

Kildeangivelser

Henvisninger 

Byer i Syd-Holland
Kommuner i Syd-Holland
Randstad
Nederlandsk geografi
's-Hertogenbosch

's-Hertogenbosch () ofte bare kaldet Den Bosch () er en by i det sydlige Holland, med et indbyggertal (pr. 2008) på cirka 136.000. Byen er hovedstad i provinsen Nord-Brabant, og ligger ca. 80 kilometer syd for hovedstaden Amsterdam. I byen findes en stor katedral, der menes opført i starten af det 13. århundrede.

Noordbrabants Museum er blandt et af de mest besøgte museer i landet.

Galleri

Henvisninger 

 
Byer i Nord-Brabant
Kommuner i Nord-Brabant
Ede

Ede er en by i det centrale Holland, med et indbyggertal (pr. 2016) på cirka 112.000. Byen ligger i provinsen Gelderland.

Henvisninger 

Byer i Gelderland
Kommuner i Gelderland
Doetinchem

Doetinchem () (nedersaksisk: Deutekem, Durkum og Dörkum) er en kommune og by i det østlige Holland, med et indbyggertal (pr. 2011) på cirka 56.100. 

Byen ligger i provinsen Gelderlands østlige del (kaldt Achterhoek eller Graafschap), ved bredden af floden Oude IJssel.

Der tales nederlandsk i denne kommune og nedersaksisk, her ofte kaldt achterhoeks efter regionens navn.

Fodboldklubben De Graafschap har hjemmebane i byen.

Kilder 

 Doetinchems officielle hjemeside 

 
Byer i Gelderland
Kommuner i Gelderland
Pyrex

Pyrexglas er et varemærke for borsilikatglas fremstillet af det amerikanske selskab Corning. På grund af sin lave varmeudvidelseskoefficient (3,3 ×10-6 / °C i området 20 °C – 300 °C ) er pyrexglas ikke kun anvendt til husholdningsbrug og laboratorieudstyr, men anvendes også i optisk udstyr for eksempel som spejle i spejlteleskoper.

Eugene C. Sullivan har været med i Corning fra begyndelsen af 20. århundrede, hvor borsilikatglas kaldte NONEX eller CNX (Corning nonexpansion glas) blev udviklet. Da det indeholdt bly, var det ikke egnet til fødevaresektoren. Sullivan og William C. Taylor udviklede det uden bly, og blev indført i 1915 under navnet pyrexglas . Pyrexglas fra Corning var en af de vigtigste produkter i under den store depression.

Før 1. Verdenskrig havde Jenaer Glas næsten monopol på laboratorieglasudstyr. Med udviklingen af Pyrexglas hos Corning blev konkurrencen øget.

Referencer

Eksterne henvisninger 

Laboratorieudstyr
Varemærker
Koldkrymp

Koldkrymp er en betegnelse for en række isolationsprodukter, mest i form af krympeslanger, endemuffer og forgreningsmuffer, der krymper mekanisk. Koldkrymp benyttes primært i industrien og særligt i installationsbranchen til isolering af lav-, mellem- og højspændingskabler. Koldkrymp bruges ofte off-shore og andre steder hvor brug af åben ild kan udgøre en sikkerhedsrisiko.

Metode 

Krympeegenskaberne fremkommer mekanisk. Typisk ved at trække i en plastikspiral, der løber inde i krymperøret. Når spiralen trækkes ud, krymper røret sammen. Koldkrymp er altså, modsat krympeflex, ikke afhængig af nogen form for varmekilde.

Byggematerialer
Serialisme

Serialisme eller seriel teknik er et musikbegreb som bruges om en kompositionsteknik der bruger rækker og variationer af disse rækker for at bestemme de musikalske elementer i kompositionen. 

Serialismens oprindelse kobles ofte sammen med tolvtoneteknikken som bruger de tolv toner i den kromatiske skala til at frembringe en tonerække der så bliver til grundlaget for en kompositions melodi og harmonik. En udvidelse af denne teknik gør at alle musikalske elementer, parametre, som tonelængde og -højde , register, dynamik og klangfarve kan organiseres i rækker på flere eller færre end tolv toner.

Vigtige "serielle" komponister som Arnold Schoenberg, Anton Webern, Alban Berg, Karlheinz Stockhausen, Pierre Boulez, Luigi Nono og Jean Barraqué gik alle gennem tidsperioder i deres komponistkarriere hvor de til en vis grad brugte denne serielle teknik. 

Andre komponister som Béla Bartók, Luciano Berio, Benjamin Britten, Aaron Copland, Arvo Pärt, Walter Piston, Alfred Schnittke, Dmitrij Sjostakovitj, Igor Stravinskij – og til og med enkelte komponister inden for jazzgenren som Yusef Lateef og Bill Evans – brugte kun serialisme i enkelte værker eller dele af disse.

Eksterne henvisninger 
 Serielle Musik af Rudolf Frisius, blandt andet om vanskeligheden ved anvendelsen af begrebet i tysk og fransk sammenhæng. 
Der Begriff "serielle Musik" gehört zu den schwierigsten Termini im Kontext von Kompositions- und Theoriegeschichte des 20. Jahrhunderts, da er je nach Sprache (z. B. sériel, serial, seriell) unterschiedlich verwendet werden kann und insbesondere bei der Übertragung aus dem Französischen ins Deutsche essentielle Veränderungen erfahren hat. ...

Musikteori
Kompositionsformer
Sutton

Sutton er navn på flere steder i England:
 Sutton (bydel) – bydel (borough) i det sydlige London
 Sutton (kvarter) – Kvarter i London bydelen Sutton
 Royal Sutton Coldfield – by i West Midlands
Eva Ollikainen

Eva Ollikainen (født 1982) er en finsk dirigent og pianist. Hun har studeret hos blandt andre Jorma Panula og Leif Segerstam. I 2003 vandt Ollikainen Jorma Panula-dirigentkonkurrencen. Ollikainen har uropført og indspillet mange af den unge generation af finske komponisters værker.

Dirigenter fra Finland
Bystatus

Bystatus er en national anerkendelse af en bebyggelse som by, hvilket i visse tilfælde giver en vis selvstændighed eller andre privilegier. Begrebet kendes fra Grønland, Storbritannien og Norge.

Grønland har cirka 57.000 indbyggere bosiddende i 17 byer og 60 bygder. Bystatus afhænger af tilstedeværelse af den kommunale administration, et hospital eller sundhedscenter, og en skole med mulighed for at tage folkeskolens
afgangsprøve.

Se også 
 Byer i Storbritannien
 Købstad

Referencer 

Bebyggelsestyper
Vacas (Cochabamba)

Vacas er en landsby i den centrale del af Bolivia beliggende i provinsen Arani, i departementet Cochabamba.

Eksterne henvisninger 

 Kort over Provins Arani 

Byer i Bolivia
Air Åland

Air Åland var et ålandsk flyselskab der blev grundlagt 14. januar 2005 med det formål at skabe udgående flytrafik fra Åland til rimelige priser. Selskabet har hovedbasen i Mariehamn lufthavn, og den 29. oktober 2005 indledtes trafikken mellem Mariehamn og Helsingfors og den 13. marts 2006 mellem Mariehamn og Stockholm (Arlanda).
Den 1. juli 2012 overtog flyveselskabet  Nextjet ruterne, og Air Åland har dermed ingen egen flyvetrafik mere. Air Åland fortsætter som underleverandør til Next Jet og varetager blandt andet check in i Mariehamn og Åbo.

Flåde 
Air Åland fløj med 2 Saab 340A turbopropelfly (SE-ISR og SE-KXE) med plads til 34 passagerer. Det svenske flyselskab Avitrans Nordic AB udførte flyvningerne for Air Åland.

Eksterne henvisninger 
 Air Ålands hjemmeside
 Air Ålands fly

Tidligere flyselskaber fra Finland
Ålandsøerne
Etableret i 2005
Ophørt i 2012
Center for æstetik og logik

Center for Æstetik og Logik (Caelo) var placeret på det humanistiske fakultet, Aalborg Universitet i perioden 1995-2001.

Historie 
Caelo blev etableret og ledet af dr. phil. Jørgen Holmgaard i 1995 med henblik på en beskæftigelse med humanvidenskabernes grundlagsproblematikker og følgelig grundforskning indenfor dette felt. Caelo fungerede endvidere som tværfagligt forum for fagene på det humanistiske fakultet og dertil kom, at centret arrangerede gæsteforelæsninger og forskningsseminarer. Caelo udgav skriftserien Skrifter fra Center for Æstetik og Logik.

Skrifter fra Center for Æstetik og Logik 
 Jørgen Holmgaard (red.) Gensyn med realismen (1996), Skrifter fra Center for Æstetik og Logik vol. 1
 Jørgen Holmgaard & Per Krogh Hansen (red.) Billedsprog (1997), Skrifter fra Center for Æstetik og Logik vol. 2
 Anker Gemzøe Metamorfoser i mellemtiden – studier i Sv. Aa. Madsens forfatterskab 1962-1986 (1997), Skrifter fra Center for Æstetik og Logik vol. 3
 Jørgen Holmgaard Teoriens topik (1998) Skrifter fra Center for Æstetik og Logik vol. 4
 Jørgen Holmgaard (red.) Æstetik og logik (1999), Skrifter fra Center for Æstetik og Logik vol. 5
 Per Krogh Hansen Karakterens rolle – aspekter af en litterær karakterologi (2000), Skrifter fra Center for Æstetik og Logik vol. 6

Aalborg Universitet
Hjelmvulst

En hjelmvulst (eller kort vulst) er et stykke snoet klæde, som i heraldikken anbringes rundt om hjelm og hjelmfigur for at holde hjelmklædet på plads.

I Lighed med hjelmklædet er vulsten almindeligvis i våbenets to vigtigste tinkturer – som hovedregel det vigtigste metal og den vigtigste farve (også kendt som liberifarverne).

Heraldik
Electronic Arts Victor

Electronic Arts Victor er en udelukkende japansk gren af Electronic Arts. De har udviklet sportsspil til NES, SNES og Sega Mega Drive.

Spil udviklet eller udgivet 
 Warcraft II: Tides of Darkness
 Little Big Adventure
 Fade to Black
 Alone in the Dark 2
 Diablo
 NHL Pro Hockey '94
 Zico Soccer

Computerspilsvirksomheder fra Japan
Boom Bap Project

Boom Bap Project er en undergrundshiphop-gruppe fra Seattle, Washington, som i øjeblikket har kontrakt med pladeselskabet Rhymesayers. Gruppens tre centrale medlemmer er Karim, DJ Scene og Destro. De har arbejdet med produceren Jake One og samarbejdet med rapperen som L'Roneous, Gift of Gab, Rakaa Iriscience og Pep Love.

Diskografi 
 2001: Circumstance Dictates
 2005: Reprogram
 2007: The Shake Down

Kilder 
Riverfront Times 
Matos, Michaelangelo. "Boom Bap Project," Seattle Times. 15. juni 2005. Side 58

Eksterne henvisninger 
Rhymesayers biografi 
Diskografi 

Hiphopgrupper fra USA
Napoleonshat

Napoleonshatten er en lille kage, oftest trekantet i form, med marcipan som fyld. Dejen består af en mørdej og bunden dyppes efter bagning i chokolade.

Se også 
 Napoleonskage

Eksterne kilder/henvisninger 
 Opskrift på små napoleonshatte  – arla.dk
 Opskrift på napoleonshatte – opskrifter.dk

Kager
Club La Santa

Club La Santa er et ferie- og sportscenter, beliggende på den spanske ø Lanzarote, som er en af de Kanariske Øer. Club La Santa åbnede den 22. juni, 1983.

Historien om Club La Santa 

Club La Santas bygninger blev opført af den spanske bank La Caja i 1968, men på grund af oliekrisen stod hotellet tomt i nogle år. I 1978 blev det overtaget af det danske rejsebureau Tjæreborg Rejser, der manglede sengepladser til feriegæster. Tjæreborg drev i forvejen to Stella Polaris hoteller i Spanien og et hotel i Østrig. Rejsebureauet var grundlagt i 1949 af pastor Ejlif Krogager (1910-1992) som et busrejsebureau, der voksede sig stort op gennem 1950’erne og tillige begyndte at tilbyde gæsterne flyrejser. I 1962 startede Krogager sit eget flyselskab, Sterling Airways, hvor Lanzarote efterfølgende blev en af destinationerne.

I 1982/1983 blev hotellet omdannet til Club La Santa, hvor ideen var at give familier muligheden for holde en aktiv ferie med vægt på sport og motion. I begyndelsen blev der solgt timeshare lejligheder på feriecentret, men den mulighed foreligger ikke længere. Ejlif Krogager afhændede luftfartsselskabet i 1987 og rejsebureauet i 1989, men beholdt Club La Santa, der fortsat i dag er danskejet og administreres af hans datter og børnebørn.

Club La Santa i dag 

Club La Santa består af 391 lejligheder, der hver typisk indeholder en stue med indbygget køkken, et til fire soveværelser, badeværelse, og terrasse eller balkon. I 2014 blev feriecentret udvidet med 96 hotel-lejligheder, designet af den danske arkitekt Henning Larsen. I alt har Club La Santa plads til 1.600 gæster. Godt en tredjedel af årets gæster er danskere, men også briter og tyskere udgør en del.

Blandt de flere end 40 sportsaktiviteter på centret findes blandt andre mulig for, aerobic, badminton, basketball, beach volley, boksning, bordtennis, cykling, golf, håndbold, kajak, kampsport, løb, mountainbike, pilates, squash, svømning, tennis, triathlon, vandpolo, volleyball, og vindsurfing, samt yoga.

Club La Santa ejes af Familien Krogager gennem aktieselskabet A/S af 3. juni 1986, der igen er ejet af Krogagerfonden. Den samlede formue i de to selskaber er på over 1,2 mia. kroner. Nettoomsætningen var i 2017 på 135 mio. kroner og overskuddet var 15 mio. kroner, Club La Santas egenkapital udgjorde 60 mio. kroner. Club La Santa beskæftiger ca. 300 medarbejdere. Adm. direktør er Frederik Sohns (2017).

Eksterne henvisninger og noter 
 Club La Santas hjemmeside

Turisme i Spanien
Lanzarote
Parabolantenne

En parabolantenne er en type antenne til udsendelse og modtagelse af radiosignaler (mikrobølger).

Navnet kommer af, at antennens reflektor er parabelformet (med parablens åbning mod senderen), og dermed gør det muligt at fokusere parallelt indkommende stråler mod det punkt, hvor antennens mikrobølgehoved er placeret. Der udnyttes også en anden af parabolens specielle egenskaber; at alle indkommende parallelle stråler rejser lige lang vej til fokuspunktet, og dermed vil være i fase med hinanden. Dermed opnås en forstærkning af signalet.

Parabolantenner bruges i det meste satellitbaserede kommunikation og distribution; det gælder både overvågning, punkt-til-punkt-kommunikation og radio- / tv-transmissioner. Antennen skal da placeres indenfor satellittens dækningsområde, og rettes så nøjagtigt som muligt mod satellitten. Til transmissionsformål bruges geostationære satellitter, som går i en bane over ækvator lige syd for de nordeuropæiske lande (bare nogle grader til øst eller vest).

Antennerne bruges også i telekommunikation i såkaldte punkt-til-punkt radiolinjesystemer, selv om reflektoren her som regel er skjult bag et dæksel, så den ikke ser parabolformet ud.

Desuden er mange radarantenner parabolformede, hvad enten det drejer sig om små skibsradarer eller de store fly-overvågningsradarer anvendt af lufthavne og militæret. Her anvendes den til både at sende og modtage signalerne med.

Se også 

 Satellittelefon

Antennetyper
Buerup Kirke

Buerup Kirke er en kirke i Kalundborg Kommune. Kirken opført i 1887 som en filialkirke til Sæby Kirke, og Buerup Sogn blev udskilt fra Sæby Sogn i 1921.
 
Kirkegården blev anlagt og stod færdig 1894, mens ligkapellet blev bygget i 1895.

Eksterne kilder og henvisninger 

 Buerup Kirke i bogværket Danmarks Kirker, Nationalmuseet
 Buerup Kirke hos KortTilKirken.dk

Kirker i Kalundborg Kommune
Kirker i Roskilde Stift
Kirker i Holbæk Amt
Vilhelm Klein
Pasgang

Pasgang er en totakts gangart, som forekommer hos eller kan benyttes af visse firbenede dyr (eksempelvis giraf, hest og brun bjørn), og som består i, at dyret flytter for- og bagben på samme side samtidig. Den modsatte gangart er diagonalgang.

Hos en hest skal gangarten tillæres og benyttes ved ridning. Der en lang svævefase, inden næste benpar rammer jorden. Derfor kaldes gangarten flyvende pas. Hesten kan opnå en fart på omkring 40 km/t, og den kan holdes over korte stræk.

Ligesom de øvrige gangarter kan pasgang rides i flere tempi. De specielle ved passen er dog, at det kun er flyvende pas i højt tempo, der er ønskeligt. Langsom pas kaldes ofte for grisepas eller rejsepas og kan være udtryk for, at hesten er stiv i ryggen og knap så behagelig at sidde på. Flyvende pas er ikke en egentlig brugsgangart, da gangarten er temmelig anstrengende for hesten.

Hestesport
Gang
Namur

Namur (vallonsk: Nameur, nederlandsk: Namen) er en by i Vallonien i det sydlige Belgien ved bredden af floden Sambre. Byen er hovedstad i Namur-provinsen og er også Valloniens hovedstad. Byen har  indbyggere og dens areal er 175,69 km².

Kilder og henvisninger 

Byer i Belgien
Tour de France-byer